Poročila, 10.11.2012


Naslov: Martinova povorka na Studencu

Napoved za voditelja:

Jutri bo Martinovo, največji praznik vinogradnikov in vinarjev. Ta jesenski zahvalni praznik predkrščanskega izvora slavijo skoraj povsod po Sloveniji. Marsikje so prireditve v čast svetemu Martinu pripravili že včeraj, še več pa jih bo zagotovo jutri na Martinovo nedeljo. Že danes pa so na Studencu v sevniški občini pripravili zdaj že tradicionalno Martinovo povorko, na kateri so predstavili opravila v vinogradu in vinogradniške običaje. 

T- S Studenca GORAN ROVAN /

X- Snemalec in montažer Jože Grajžl /

Po ljudskem izročilu je god sv. Martina jesenski pust, ko se mošt spremeni v vino. In na Martinovo soboto na Studencu vsako leto pripravijo Martinovo povorko, v kateri člani tamkajšnjega društva vinogradnikov prikažejo vinogradniška opravila ter šege in navade povezane z delom v vinogradu in vinski kleti.

T- MOJCA KOKOVE /
X- Rovišče /

»Predstavljamo škropljenje, vezanje, koljenje, ka še? No, ste v glavnem mladi, pa še obvladate ta vinogradniška opravila? Se še učimo.«

T- JANOŠ JANC /
X- Arto /

»Letos se predstavljamo s prešanjem kot so naši dedki  in očetje prešali. In ta naša preša je stara okol sto let, taku da, ampak je taku ohranjena, da je možno tudi v današnjih časih prešati z njo.«

T- DOMINIK RUPAR /
X- Studenec /

»Eno od pomembnih opravil je tudi pretakanje. Zakaj je to potrebno? Ja, zato, da se vin spravi v…, da se očisti bolj lepše, pa da ga damo na zrak, to je dobro za vino.«

Delo v vinogradu ponavadi ni bilo lahko, zato so se ob koncu tudi poveselili.

T- MARKO ZALOKAR /
X- Koma klub /
»Predstavljamo poskušno mošta ob kostanju. In kakšen je? Dober. Letina je super.«

T- TONE MLAKAR /
X- Impolje /
»Likof se reče za to, ker je zaključek trgatve in je najlepše delo v vinogradu. In tud največ ljudi pride na likof, ne? Ni problema ljudi dobit.«

Ljudje pa radi pridejo tudi na Martinovanje. Zato je bilo tudi po povorki na Studencu veselo. In zagotovo je bilo tako danes in bo še jutri tudi drugod po Sloveniji. 

